**Forslag til:**

**Selvstyrets bekendtgørelse om statslige institutioners ret til at tilslutte sig Offentlig Digital Post**

I medfør af § 13, stk. 4, i Inatsisartutlov nr. 14. af 8. juni 2017 om Offentlig Digital Post, og efter forhandling med rigsmyndighederne, fastsættes:

 **§ 1.** Statslige institutioner i Grønland har ret til at tilslutte sig Offentlig Digital Post.

 *Stk. 2.* Ved tilslutningen bliver institutionen underlagt de krav og betingelser, som fastsat i Inatsisartutlov om Offentlig Digital Post og bekendtgørelser udstedt i medfør heraf.

 *Stk. 3.* Ved tilslutningen bliver institutionen ligeledes underlagt de krav og betingelser, som fastsat i cirkulære om offentlig digital post.

 **§ 2.** Tilslutningen sker efter aftale med Digitaliseringsstyrelsen.

 *Stk. 2.* Digitaliseringsstyrelsen påser, at kravene i denne bekendtgørelse er overholdt.

 *Stk. 3.* Digitaliseringsstyrelsen offentliggør navnene på de statslige institutioner, der har tilsluttet sig Offentlig Digital Post.

 **§ 3.** Denne bekendtgørelse træder i kraft den 1. januar 2023.

*Grønlands Selvstyre, den xx december 2022.*

**Múte Bourup Egede**

Formand for Naalakkersuisut

/ Hans-Peder Barlach Christensen